અનુરાધા સારી રીતે જાણતા હતા કે ગરીબી અને બાળમજૂરીની સમસ્યા એકબીજા સાથે જોડાયેલી છે. વિષમ સ્થિતિમાં માતા-પિતા પોતાના નાના બાળકોને સ્કૂલના બદલે મજૂરી કરવા મોકલે છે. અનુરાધાએ બાળકો અને મહિલાઓના અધિકારોના રક્ષણ માટે 'વિમેન એન્ડ ચાઈલ્ડ રાઈટ્સ કેમ્પેઈન' નામની સંસ્થા શરૂ કરી. આ સંસ્થા દ્વારા અનુરાધાએ ગરીબ, વિધવા, ત્યક્તા અને જરૂરિયાતવાળી મહિલાઓને શિક્ષિત બનાવવાનું કામ શરૂ કર્યું. અનુરાધાએ એવી મહિલાઓને પ્રાથમિકતા આપી જે પોતાના બાળકોને સ્કૂલ મોકલવાના બદલે કામ પર મોકલવાનું વિચારતી હતી.